CELEX: 32006R1591
Language: bg
Date: 2006-10-24 00:00:00
Title: Регламент (EО) № 1591/2006 на Съвета от 24 октомври 2006 година за изменение на Регламент (EО) № 51/2006 по отношение на разпоредбите относно кораби, занимаващи се с незаконен, недеклариран и нерегулиран риболов в североизточната част на Атлантическия океан

Важна правна забележка

|

32006R1591

Официален вестник n° L 296 , 26/10/2006 стр. 0001 - 0002 Официален вестник n° L 200 , 01/08/2007 стр. 0116 - 0117

		Регламент (EО) № 1591/2006 на Съветаот 24 октомври 2006 годиназа изменение на Регламент (EО) № 51/2006 по отношение на разпоредбите относно кораби, занимаващи се с незаконен, недеклариран и нерегулиран риболов в североизточната част на Атлантическия океанСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Регламент (EО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството [1], и по-специално член 20 от него,като взе предвид предложението на Комисията,като има предвид, че:(1) Регламент (EО) № 51/2006 [2] определя за 2006 г. риболовните възможности и свързаните с тях условия за някои рибни запаси и групи рибни запаси, приложими във водите на Общността, и за кораби на Общността, във водите където се изискват ограничения върху улова.(2) През февруари 2004 г. Комисията за риболов в североизточната част на Атлантическия океан (NEAFC) изготви препоръка през февруари 2004 г. относно кораби, които извършват незаконен, недеклариран и нерегулиран риболов. През м. май 2006 г. NEAFC изготви препоръка за изменение на разпоредбите относно незаконен, недеклариран и нерегулиран риболов, така че да не се разрешава на корабите, за които е потвърдено, че извършват такъв риболов, да влизат в пристанища на Общността. Следва да се гарантира изпълнението на тази препоръка в правовия ред на Общността.(3) Следователно Регламент (EО) № 51/2006 следва съответно да бъде изменен,ПРИЕ НАСТОЯЩИЯ РЕГЛАМЕНТ:Член 1Приложение III, точка 13 към Регламент (EО) № 51/2006 се заменя със следното:"13. Кораби, които извършват незаконен, недеклариран и нерегулиран риболов в североизточната част на Атлантическия океан13.1. Комисията информира своевременно държавите-членки относно кораби, които плават под флага на страни, които не са страни по Конвенцията за бъдещо многостранно сътрудничество в областта на риболова в североизточната част на Атлантическия океан (Конвенцията), и които са били забелязани да извършват риболовни дейности в района, регулиран от Конвенцията и са вписани от Комисията за риболов в североизточната част на Атлантическия океан (NEAFC) във временен списък с кораби, за които се предполага, че действат против препоръките, установени от Конвенцията. Към тези кораби се прилагат следните мерки:a) на корабите, които влизат в пристанища, не се разрешава да разтоварват или прехвърлят товара в пристанището и освен това те биват проверявани от компетентните органи. Тези проверки обхващат документите на кораба, корабните дневници, риболовния уред, улова на борда и всичко останало, което се отнася до дейностите на кораба в района, регулиран от Конвенцията. На Комисията незабавно се изпраща информация за резултатите от проверката;б) риболовни кораби, помощни кораби, кораби за зареждане с гориво, кораби-бази и товарни кораби, които плават под флага на държава-членка, по никакъв начин не помагат на корабите, упоменати по-горе, а също и не участват в никакво прехвърляне или съвместни риболовни операции с тях;в) в пристанищата тези кораби не получават провизии, гориво или други услуги.13.2. Корабите, които са вписани от Комисията за риболов в североизточната част на Атлантическия океан (NEAFC) в списъка с кораби, за които е потвърдено, че извършват незаконен, недеклариран и нерегулиран риболов (ННН кораби), са посочени в допълнение 4. Освен мерките по точка 13.1, към тези кораби се прилагат и следните мерки:a) на ННН корабите се забранява да влизат в пристанища на Общността;б) на ННН корабите не се разрешава да извършват риболов във водите на Общността и освен това им се забранява да бъдат чартирани;в) забранява се вноса на риба от ННН кораби;г) държавите-членки отказват на ННН кораби да плават под техния флаг и поощряват вносителите, превозвачите и другите заинтересовани сектори да се въздържат от договаряне и от прехвърляне на риба, уловена от такива кораби.13.3. Комисията изменя списъка с ННН кораби, за да бъде в съответствие със списъка с такива кораби на NEAFC, веднага след като NEAFC одобри нов ННН списък."Член 2Настоящият регламент влиза в сила в деня на публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Люксембург на 24 октомври 2006 година.За СъветаПредседателJ. Korkeaoja[1] ОВ L 358, 31.12.2002 г., стр. 59.[2] ОВ L 16, 20.1.2006 г., стр. 1.--------------------------------------------------